cyanic-selkie/wikianc huggingface dataset:
טורפדו
הנעה באמצעות תיל
ב-1877 המציא האוסטרלי לואיס ברנאן (שהיה ממוצא אירי) טורפדו שהונע באמצעות תיל. בתוך הטורפדו היו שני סלילים של תיל, שהיו מחוברים לכננות על החוף. כאשר הכננת משכה את התיל מהתוף, הסתובב התוף וסובב את המדחף, וכך הונע הטורפדו. המפעיל שלט מן החוף בתנועת הטורפדו באמצעות ויסות מהירות תנועת הכננות. מערכות כאלה נרכשו על ידי צבא בריטניה ושימשו להגנת חופים בין השנים 1887 ל-1903. מהירותו של טורפדו כזה הייתה כ-25 קשר (46 קמ"ש) והטווח היה יותר מ-2,400 מטרים.
מצברים
ארצות הברית ייצרה במהלך מלחמת העולם השנייה טורפדו שנועד ללוחמה בצוללות. טורפדו זה נקרא סימן 24 או FIDO, ומערכת ההנעה שלו הייתה חשמלית. הטורפדו היה בעל הנחיה אקוסטית, ונועד להטלה מן האוויר. לאחר שהוטל למים סרק ראש הביות של הטורפדו אחרי אותות המגיעים מצוללות אויב, התביית עליהם ונע לעברם. לאחר המלחמה יוצר בארצות הברית טורפדו חשמלי, סימן 18, שהיה למעשה העתק משופר של הטורפדו הגרמני, עם מצברים משופרים. טורפדות מודרניים מצוידים במצברי כסף אבץ, שאינם דורשים תחזוקה וניתן לאחסנם במשך שנים רבות ללא טיפול.
ירי ללא הנחיה
כאשר הצוללת נתקלה במטרה בעלת חשיבות רבה (אוניית משא חשובה כמו מכלית או אוניית מלחמה מרכזית, כמו אוניית מערכה או נושאת מטוסים), היה המפקד מורה לירות מטח של כמה טורפדות, פרושים במניפה, כדי להעלות את סיכויי הפגיעה. גם מול שיירה נהגו מפקדי הצוללות לירות פרישה של טורפדות. גם בהתקפה של ספינות טורפדו או מפציצי טורפדו היו הכלים מתפרשים בקשת, כדי ליצור מניפת ירי כזו. אל מול ירי מרובה שכזה היו כלי השיט המותקפים פונים ב-90° מנתיבם המקורי, כדי להתרחק במהירות ככל האפשר מכלי השיט היורה ומן הטורפדות. זאת, כדי לצמצם את גודל המטרה וכדי לנצל את הטווח המוגבל של הטורפדות, שמלאי הדלק שלהם היה אוזל במהירות. אפשרות שנייה הייתה הפוכה: לפנות ב-90° לכיוון כלי השיט היורים, כדי לתקוף אותם. בקרב יוטלנד, ב-31 במאי 1916, הורה מפקד הצי הגדול הבריטי, אדמירל ג'ון ג'ליקו לאוניותיו לפנות ב-90° ולהתרחק ממטח הטורפדות שנורה עליהן; מבקריו טענו לאחר הקרב שהיה עליו לפנות בכיוון ההפוך ולתקוף את צי הים הפתוח הגרמני; הפנייה לאחור עלתה לג'ליקו, לטענת המבקרים, באיבוד ההזדמנות להשמיד את הצי הגרמני.
תמרון
האמצעי הפשוט ביותר כנגד הטורפדו הוא תמרון של כלי השיט המותקף. אמצעי זה היה יעיל בעיקר כנגד טורפדות ללא הנחיה. כאמור לעיל, הטורפדו היה נורה בדרך כלל כלפי המימד הרחב של כלי השיט, ולפיכך פנייה ב-90° מנתיב השיט הייתה מפנה אל הטורפדו את המימד הצר ומעלה מאוד את הסיכוי להחטאה. התרחקות מכלי השיט היורה הייתה מועדפת, בדרך כלל, כיוון שכך גם הוגדל המרחק שעל הטורפדו היה לעבור, והסיכוי שמלאי הדלק המניע את אמצעי הלחימה ייגמר היה גדול. מאידך, פנייה כזו הייתה מנתקת בדרך כלל את המגע עם כלי השיט היורה ומאפשרת לו לחמוק. לפיכך, היו מי שהמליצו לפנות בכיוון כלי השיט היורה, עם כל הסיכון שבכך.
קתרינה והגלים
קריירה מוזיקלית
לאחר מכן הקליטה הלהקה את אלבומה הראשון תחת שמם החדש. האלבום, "Walking On Sunshine", מומן מכספיהם האישיים של חברי הלהקה ותוכנן להימכר בהופעות. מתוך עשר הרצועות באלבום, לסקאניש שרה שמונה מהן, ורו שר את השניים הנותרים. האלבום עורר עניין בחברות התקליטים השונות, אולם רק חברת התקליטים הקנדית "Attic Records" הסכימה לשווק את האלבום בחנויות המוזיקה. כך קרה, שעל אף ש"קתרינה והגלים" הייתה להקה בריטית, אלבומה הראשון יצא אך ורק בקנדה. האלבום זכה לחשיפה תקשורתית ולהשמעות ברדיו, במיוחד של השיר "Walking On Sunshine", ועל כן יצאה הלהקה לסיבוב הופעות ברחבי קנדה.
ב-1984 הוציאה הלהקה בקנדה את אלבומה השני, "Katrina and the Waves 2", בו שרה לסקאניש את כל שירי האלבום. באותה שנה, להקת "הבאנגלס" הקליטה גרסת כיסוי לשיר של "קתרינה והגלים" - "Going Down to Liverpool". הלהקה החלה לצבור פופולריות, ועל כן החלו חברות התקליטים הגדולות להביע בה עניין. בסופו של דבר חתמה הלהקה על חוזה הקלטות בחברת התקליטים האמריקנית "Capitol Records" (השייכת לחברת התקליטים הבריטית "EMI").
אלבומה הראשון בחברת התקליטים "Capitol Records", שהיה לאלבומה הבינלאומי הראשון, נקרא "Katrina and the Waves", וכלל עשרה שירים שיצאו במקור בקנדה בלבד, אשר הוקלטו ונערכו מחדש, כדי שיתאימו להפצה בינלאומית. האלבום היה להצלחה: הן מסחרית והן מצד המבקרים. הסינגל הראשון מתוכו, "Walking on Sunshine", היה ללהיט בינלאומי, שהשתבץ בעשירייה המובילה במצעדי הלהיטים בארצות הברית ובבריטניה. בנוסף, קיבלה הלהקה מועמדות לפרס גראמי בקטגוריית "תגלית השנה" ויצאה לסיבוב הופעות בינלאומי. רבים סברו כי "קתרינה והגלים" תהיה "One-hit wonder" ("להקה של להיט אחד"), אך הלהקה הוכיחה אחרת, כשהוציאה שני סינגלים נוספים מהאלבום, אשר נכנסו למצעד בילבורד האמריקני.
אוסטפוליטיק
הגשמת המדיניות
הקלת המתחים שחזתה האוסטפוליטיק התחילה דווקא עם ברית המועצות, המדינה המזרחית היחידה עמה כוננה גרמניה המערבית קשרים דיפלומטיים רשמיים. ב-1970 חתם ברנדט על הסכם מוסקבה על אודות ויתור השימוש בכוח והכרת גבולות אירופה הנוכחית. מאוחר יותר באותה השנה, חתם ברנדט על אמנת ורשה בתהליך הכרה רשמי ברפובליקה העממית של פולין. אמנת ורשה חזרה למעשה על יסודות הסכם מוסקבה אך בעיקר הדגישה את הכרתה של הרפובליקה הפדרלית בקו אודר-נייסה, המציין את הגבול בין גרמניה ופולין. גרמניה המערבית חתמה על מספר הסכמים נוספים עם מדינות המזרח בעקבות אלו.
קבוזנטיניב
שימוש רפואי
קבוזנטיניב נמצא בשימוש בשתי צורות. בצורת כמוסה, משמש מאז 2012 לטיפול בסרטן מדולארי של בלוטת התריס, ובצורת טבלייה, משמש מאז 2016 כטיפול קו-שני עבור קרצינומה של תאי כליה.
אינטראקציות
קבוזנטיניב הוא סובסטרט של CYP3A4 ושל Multidrug resistance-associated protein 2. תרופות המעכבות אנזימים אלו, יגדילו את זמן מחצית החיים של קבוזנטיניב ויגבירו את ההשפעות השליליות שלו; תרופות המפעילות אנזימים אלו עלולות לגרום לקבוזנטיניב להיות פחות יעיל.
מון-סן-מישל
האי
אזור זה של חופי צרפת מאופיין בגאות ושפל בעלי משרעת גדולה במיוחד. מכיוון שמי האוקיינוס הקרובים ליבשה רדודים במיוחד, שינוי של מטרים בודדים במפלסם הופך את המקום לאי ולסירוגין מאחד אותו חזרה עם היבשה. בעבר חובר האי ליבשה על ידי גשר אדמה טבעי שהיה מכוסה במים בשעות הגאות ומבודד את האי. אולם האופי המבודד של מון-סן-מישל נהרס במהלך השנים, שכן המישורים החופיים מסביב לאי יובשו כדי ליצור שטחי מרעה. בנוסף, בשנת 1879 חוזק גשר האדמה והפך לדרך של ממש, ובשנות ה-80 נסלל כביש על גבי סוללה מוגבהת, שיצר חיבור קבוע בין האי ליבשה. לאחר שהתברר כי הכביש פגע בסחף הטבעי הקיים במפרץ, נהרס הכביש ובמקומו נבנה גשר על גבי כלונסאות. בנוסף, לצורך סחיפת הקרקע חזרה אל הים, שונה משטר הזרימה של הנהר על ידי בניית סכר האוגר את המים, ומזרים אותם בעוצמה חמש פעמים ביממה, כדי לסחוף את הקרקע אל תוך הים. תופעה מדאיגה נוספת היא שקיעה איטית של הסלע אל תוך הקרקע הבוצית, אשר נתגלתה בשנים האחרונות בלבד.
היסטוריה
במהלך מלחמת מאה השנים ניסו האנגלים לכבוש את האי מספר פעמים אך ללא הצלחה. ניסיון המצור בשנים 1423-1424 כשל אף הוא, והתותחים האנגלים שלקחו בו חלק מוצגים עד היום בכניסה אל העיר.
מדרסה (עמותה)
מדרסה (בערבית: مدرسة מַדְרַסַה, "בית ספר") או מדרסה - לומדים לתקשר הוא ארגון חברתי, חינוכי וטכנולוגי בישראל ועמותה ללא מטרות רווח שעוסקת בלימוד ערבית מדוברת בחינם במטרה לקדם תקשורת בין החברה היהודית והערבית בישראל.
אברהם פון מאנשטיין
הברון אברהם בן אברהם (ארנסט אלברט אמיל) פון מאנשטיין (בגרמנית:  Ernst Albert Emil von Mannstein; 19 במאי 1869 – 17 בינואר 1944) היה גר צדק גרמני.
סקודה סיטיגו
יצרנית הרכב "סקודה" היא חברה בת של קבוצת פולקסווגן.
Super Smash Bros. Ultimate
World of Light
ישנו מצב הרפתקה בשם "סופר סמאש ברוס אולטימייט: עולם האור". בסיפור זה יצור ענקי בשם גאלים פולש אל העולם במטרה להפיץ את האור. בהתחלה, כל הדמויות במשחק מנסות לעצור אותו, אך כל הדמויות הובסו בקרב. לאחר מכן גאלים הכין בובות מדויקות של כל הדמויות והפך אותם למשרתים שלו. רק קירבי הצליח לשרוד. כעת על קירבי להשיב את חבריו לקדמותם ולהחזיר את העולם לקדמותו על ידי הבסת גאלים ובשלב מאוחר יותר גם דארקון אשר נלחם בגאלים במטרה להפיץ את החשכה בעולם. למשחק יש שלושה סיומים: שני הסיומים הראשונים הם הפכים אחד של השני. בסיום הראשון השחקן מביס את גאלים ובכך דארקון משתלט על העולם. בסיום השני קורה דבר דומה, רק שבניגוד לסיום הראשון גאלים מנצח במקום דארקון. הסיום השלישי הוא סיום סודי שבו על השחקן להילחם בדארקון ובגאלים באותו זמן ובכך השחקן מחזיר את האיזון לעולם.
האקונה מטטה (שיר)
הצלחת השיר
השיר היה מועמד לפרס השיר המקורי ביותר בתחרות פרסי האוסקר ה-67, אך הפסיד ל"Can You Feel the Love Tonight", אחד מתוך שלושה שירי "מלך האריות" שהיו מועמדים לפרס (השלישי היה "Circle of Life"). כמו כן דורג השיר במקום ה-99 מתוך 100 ברשימת "מאה שנים... מאה שירים".
נעמי שדמי
לאחר המלחמה
הם הועברו לבית דודם שנהג בהם ביד קשה ורצה להחדיר בהם את הרעיונות הקומוניסטים. תנאים אלה והעובדה שהתבררה לה שאמה לא תחזור הביאו אותה לייאוש והיא החליטה להתאבד. היא עלתה על גשר מעל הדנובה והתכוננה לקפוץ לנהר אל מותה. ברגע האחרון הופיעה אשה זרה והניאה אותה מכך.
בית הסנה
בית הסנה, כיום בית מנורה מבטחים, הוא בניין משרדים הממוקם בפינת הרחובות אלנבי ויהודה הלוי בתל אביב.
נעמי שדמי
פעילה חברתית
היא נבחרה ליו"ר עמותת "עם יפה עם אחד", שהיא עמותה א-פוליטית של מתנדבים המתקיימת מתרומות ופועלת להגשת עזרה לניזקקים. ב-16 בדצמבר 1997 פרשה מתפקיד זה.
תיקים באפלה: הסרט
עלילה
במטה ה-FBI סקאלי מוסרת את עדותה בנוגע לאירועים ולחטיפתה וזמן קצר אחר כך היא פוגשת את מאלדר מחוץ למבנה ומסביר לה "שאף אחד לא יאמין לנו וחזרנו לאותה נקודה שהתחלנו", ובו בזמן שדות התירס נשרפים, המכלים הענקיים שמכילים דבורים נעלמים, כל המשאיות הלא מסומנות הופכות מסומנות וכל הראיות מושמדות. מיזם חדש של גידולי תירס וגידול דבורים מתחיל בתוניסיה, שם איש הסיגריות מראה לסטרגולד מכתב שקיבל לא מזמן, ושעליו: "תיקי ה-X נפתחו מחדש. אנא יעץ". בתגובה אומר סטרגולד לאיש הסיגריות כי "איש אחד לא יכול להילחם בעתיד".
מצליח מאזוז
דרכו בפסיקת ההלכה והנהגותיו
כמו רוב רבני תוניסיה אז, פסק גם הרב מאזוז לומר הלל (בלא ברכה) ביום העצמאות, להתגלח בו ולא לומר תחנון במשך שלושה ימים (ה'-ז' באייר). הוא חתם על תקנה בעניין עם שאר דייני תוניסיה. לאחר ששמע על מעשי חילון שנעשו בישראל מטעם המדינה הוא לא שינה את ההדרכה לרבים, אך כשפתח את ישיבתו בבירה תוניס הנהיג בה אמירת תחנון ביום העצמאות כרגיל. גם ביום ירושלים אמר תחנון.
מוקדמות מונדיאל 2010
צפון, מרכז אמריקה והקריביים
בסיבוב השני הצטרפו 11 מנצחות הסיבוב הראשון ל-13 הנבחרות הבכירות שהעפילו אוטומטית. הנבחרות שדורגו במקום הראשון עד המקום ה-12 הוגרלו באקראי נגד הנבחרות שלא דורגו בהגרלה, והן היו 11 הבכירות ו שדורגה במקום ה-13. הנבחרות שיחקו אחת נגד השנייה בשיטת בית-חוץ, והנבחרות המנצחות בסיכום שני המשחקים העפילו לסיבוב השלישי. כמו כן, נקבע כי המשחקים יחולקו ל-3 קבוצות שוות גודל, שהמנצחות בצמדי המשחקים שבהן ירכיבו את הבתים בסיבוב השלישי. בסיבוב השלישי חולקו הנבחרות לשלושה בתים בני ארבע נבחרות כל אחד, ושיחקו אחת נגד השנייה בשיטת בית-חוץ. שתי הנבחרות הראשונות בכל בית העפילו לסיבוב הרביעי, הוא סיבוב הגמר. בסיבוב זה שיחקו הנבחרות אחת נגד השנייה בשיטת בית-חוץ. שלוש הנבחרות הראשונות העפילו ישירות למונדיאל, והנבחרת שסיימה במקום הרביעי העפילה לפלייאוף הבין-יבשתי מול הנבחרת שסיימה במקום החמישי בבית המוקדמות של דרום אמריקה.
סיבוב ראשון
בליז העפילה לסיבוב השני.
האנטילים ההולנדיים העפילה לסיבוב השני.
קבוצה א'
טרינידד וטובגו העפילה לסיבוב השלישי.
בית 3
קוסטה ריקה ואל סלוודור העפילו לסיבוב הרביעי.
מקומות 3-4
ונואטו העפילה לסיבוב המוקדמות השני.
ספרד במלחמת העולם השנייה
במהלך מלחמת העולם השנייה שמרה ספרד על נייטרליות, על אף קרבתה האידאולוגית למדינות הציר. למרות סירובה העקבי להצטרף באופן רשמי, שלחה ספרד מתנדבים בדמות הדיוויזיה הכחולה, שנלחמו בחזית המזרחית נגד ברית המועצות, כהוקרת תודה על הסיוע שקיבלו הלאומנים מצד גרמניה הנאצית וממלכת איטליה במהלך מלחמת האזרחים בספרד בין השנים 1936–1939. חרף השותפות האידאולוגית, הציב פרנקו כוחות צבא בהרי הפירנאים בגבול עם צרפת, במטרה להרתיע את גרמניה מפני כיבוש חצי האי האיברי. מדיניות זו של ספרד הביאה לתסכול מצידן של מדינות הציר, שהיו מעוניינות בכיבוש גיברלטר הבריטית. פרנקו שקל זאת לאחר נפילת צרפת ב-1940, אך ידע שכוחותיו לא יוכלו למנוע מבריטניה לכבוש את האיים הקנריים ומרוקו הספרדית.
חיל האוויר הספרדי
החוק שעבר ב-9 בנובמבר 1939 הביא להקמת חיל האוויר הספרדי, שב-17 באוקטובר 1940 הוקם. באותה עת היו בספרד 1,148 מטוסים מ-95 סוגים שונים, אם כי רבים מהם היו זקוקים לטיפולים דחופים, ועוד 370 שהיו בשלב השלמת בנייה או בתהליכי רכישה. עם זאת, האמברגו מנע את חידוש צי המטוסים, שהפך בהדרגה לחסר תועלת ומיושן.
הנייטרליות בתחילת המלחמה
עם זאת, הנייטרליות הספרדית לא נמשכה זמן רב, ואחרי כניסת איטליה למלחמה ב-10 ביוני 1940, שינתה ספרד את מדיניותה מ"נייטרליות" ל"אי–לוחמה" ב-12 ביוני אותה שנה.
תקריות ימיות
תקרית ימית נוספת התרחשה ב-2 במאי 1942, כשהצוללת הגרמנית הפגומה U-573 הגיעה לקרטחנה. ממשלת ספרד העניקה לצוות הצוללת תקופה של שלושה חודשים לתקן את התקלה לקול מחאת בעלות הברית על הפרת החוק הבינלאומי שקבע כי על אנשי הצוות להיעצר. עם זאת, בשל חוסר היכולת לתקן את הצוללת בפרק זמן זה, הצוות הרס את התיעוד בצוללת וחלק מהציוד שבה, ושב לגרמניה. הצי הספרדי רכש את הצוללת במחיר 1.5 מיליון רייכסמארק.
מסחר
לאחר המלחמה נמצאו עדויות לעסקות זהב גדולות בין גרמניה וספרד, שהסתיימו רק במאי 1945 עם כניעתה של גרמניה הנאצית. היה נדמה כי זהב זה הוא תוצר של הביזה שחוללו הנאצים בארצות כיבושם, אולם ניסיונות בעלות הברית להשיב את הזהב סוכלו על ידי ספרד.
קדחת השבר הסורי-אפריקני
התפרצויות
2010 התפרצות דרום אפריקה
התפרצות מתמשכת של קדחת השבר הסורי-אפריקני (RVFV) משפיעה על כבשים, עיזים, בקר וחיות בר בחוות שבתוך במדינה החופשית, הכף המזרחי והכף הצפוני, מפומלנגה והפרובינציה הצפון-מערבית. נכון ל -29 במרץ 2010, כ -78 חוות דיווחו על מקרי בעלי חיים המאושרים על ידי מעבדה, עם מקרי מוות נרחבים של בעלי חיים.
ואילון פרנסיס
קריירה
פרנסיס שיחק בנוער של דפורטיבו סאפריסה אך החל לשחק בבוגרים בקבוצת ברוחס. לאחר תקופה קצרה הוא עבר ללימון וב-2012 עבר לשחק בארדיאנו. ב-2014 חתם בקבוצת קולומבוס קרו מה-MLS.
שניים (תוכנית טלוויזיה)
במהלך התוכנית נוצר מפגש בין שני ידוענים מעולם הבידור והתרבות הישראלי, במסגרת ריאיון אחד-על-אחד משותף, אשר מתחלק לפינות שונות: "הפעם הראשונה והאחרונה" הסוקרת רגעים מיוחדים בחייהם; "תמונה אחת שווה" המפגישה את המרואיינים עם צילומים שונים הקשורים לחייהם; "עץ או פלי" המעניקה אפשרות לבחור אופציה המדגישה נקודה באופי הידוען; ו"דרכים מצטלבות" הסוקרת נקודות משמעותיות בקרירות של המראיין ושל המרואיין. במהלך השיחה שואלים המראיינים את מרואייניהם שאלות על חייהם האישיים, על אירועים משמעותיים בחייהם, על נקודות מרכזיות בקריירות שלהם ועל השקפת עולמם הכללית.
פיסת גן עדן
פיסת גן עדן (באנגלית: A Little Bit of Heaven (שם קודם: Earthbound)) הוא סרט דרמה קומית רומנטית אמריקאית משנת 2011 בבימויה של ניקול קאסל, ובכיכובם של קייט הדסון וגאל גרסיה ברנאל.
עלילה
בוקר אחד, בזמן נסיעה בעיר, מארלי וחברתה שרה מחליטות להשתתף בתוכנית רדיו שבו המתקשר ה-97 זוכה בפרס. הם עוברים ומארלי מגלה שהיא זכתה בשיעורי טיסה - המשאלה הראשונה שלה התקבלה. לאחר מכן מארלי מגלה שחברתה רנה בהריון עם בנה השני. זה גורם למארלי להטיל ספק בחיים של הפקרות וחוסר זהירות.
מארלי מספרת לבוס שלה על הסרטן והוא מספר לה על תוכנית ביטוח החיים שלה, מכיוון שלחברה שלהם יש פוליסה שכל מי שיש לו מחלה מסכנת חיים יכול להרוויח כסף, ולהרוויח מיליון דולר (500,000 דולר לאחר מס) באופן מיידי. - המשאלה השנייה שלה מתגשמת.
על המשמרת
רקע
האלבום יצא לאחר פסק זמן של 14 שנה מאז האלבום הקודם של הצמד, "כשהגיטרה מנסרת את הלילה", שהיה אלבום הופעה שסיכם את תקופת פעילותם המשותפת של ברי סחרוף ורמי פורטיס. האלבום מכיל שילוב של רוק, מוזיקה אלקטרונית, היפ הופ ומוזיקה מזרחית, וניגנו בו חברי ההרכב המקורי שליווה את הצמד בראשית שנות ה-90: ז'אן ז'אק גולדברג, גיל סמטנה ויובל שפריר. כל השירים באלבום נכתבו והולחנו על ידי פורטיס וסחרוף, מלבד "פנתר שחור" שנכתב על ידי מיכה שטרית והולחן על ידי כל חברי ההרכב במשותף עם שטרית ותמיר ברזילאי, ו"מעצבי דעת הקהל", שנכתב ובוצע במשותף עם אמן ההיפ-הופ מוקי.
אזור מפורז
פירוז מנשק גרעיני
כיום ישנם חמישה אזורים כאלה: אמריקה הלטינית והקריביים (על פי אמנת Tlatelolco מ-1967), דרום האוקיינוס השקט (על פי אמנת Rarotonga מ-1985), דרום-מזרח אסיה (על פי אמנת בנגקוק מ-1995), אפריקה (על פי אמנת Pelindaba מ-1966) ומרכז אסיה (על פי אמנת Semipalatinsk מ-2006).
חלוץ בתחום זה היה פוליטיקאי והדיפלומט הפולני אדם רפצקי אשר כבר ב-2 באוקטובר 1957 הציג באומות המאוחדות את תוכניתו המכונה "תוכנית רפצקי" להפיכת מרכז אירופה לאזור חופשי מנשק גרעיני.
פרנץ מלדה
פרנץ אמיל מֶלדֶה (11 מרץ 1832 - 17 מרץ 1901) היה פיזיקאי גרמני בן המאה ה-19, אשר התפרסם במחקריו בתחום גלים מכניים ותנאי היווצרותם של גלים עומדים. בנוסף, הוא עסק במכניקת נוזלים, במטאורולוגיה ובאקוסטיקה. הוא טבע את המונח "גל עומד".
מלדה היה פרופסור באוניברסיטת מרבורג, והחליף שם את כריסטיאן לודוויג גרלינג החל משנת 1864. בתקופה זו האוניברסיטה זכתה לפריחה והצלחה עקב השתייכותה לפרוסיה החזקה. לאחר מכן נבחר מלדה כחבר בלאופולדינה, האקדמיה הגרמנית הלאומית.
ניסוי מלדה
בניסוי המפורסם ביותר שלו, פרנץ מלדה מתח מיתר בין גלגלת אליה מחוברת משקולת מצד אחד לבין קמרטון (קולן, מתנד אקוסטי- לאחר מכן הוחלף במתנד חשמלי), אשר רטט ויצר גלים במיתר. המשקולת נועדה לוודא שהמיתר מתוח.
שונות
הגדרה
עבור המשתנה המקרי X – בדיד או רציף – אם נסמן (כרגיל) את התוחלת שלו ב-\mu, אז השונות שלו מוגדרת כתוחלת של ריבוע המרחק מן המשתנה לתוחלת שלו:
משתנה מקרי רציף
בהינתן פונקציית הסתברות רציפה, חישוב השונות נתון על ידי כאשר \mu הוא ערך התוחלת והאינטגרל מחושב על פני כל מקור פונקציית ההסתברות – במקרה של תומך חסום, על פני כל ערכי התומך.
שונות האוכלוסייה
עבור אוכלוסייה סופית (שהתפלגותה אינה ידועה) ניתן לחשב את השונות בעזרת הנוסחה:
נוסחה שימושית לחישוב שונות האוכלוסייה:
סרפינו דובואה
תחילת הקריירה
בתחילת הקריירה של דובואה היו חוקי השחמט באיטליה שונים מבכל מקום באירופה. דובואה לא הסתפק בכך שנחשב לשחמטאי הטוב ביותר באיטליה, הוא היה צריך להוכיח לעצמו כי הוא טוב בכל מקום באירופה. במהלך המחצית הראשונה של המאה ה-19 תחרויות השחמט היו מועטות ורבים מהשחמטאים המובילים נאלצו להסתפק בדו-קרבות זה עם זה. משנות ה-40' ועד שנות ה-60' שיחק דובואה בדו-קרבות רבים נגד כל השחמטאים המובילים של אירופה, ולעיתים נדירות הפסיד, גם כאשר נתן ליריביו יתרון של רגלי ומסע.
רוברט הארדי
ביוגרפיה
רוברט הארדי נולד בצ'לטנהאם שבמחוז גלוסטרשייר באנגליה. אביו היה המנהל של קולג' צ'לטנהם. הוא התחנך ב"ראגבי סקול", ואת קריירת המשחק החל במחזות קלאסיים. גילם את דמותו של הנרי החמישי במחזה השייקספירי באותו שם על במת התיאטרון ועל מסך הטלוויזיה. בהמשך הופיע במחזה קוריולנוס בהפקה של ה-BBC.
במשך השנים שיחק במגוון רחב של תפקידים בקולנוע ובטלוויזיה. תפקידו החשוב הראשון היה בסדרת הדרמה זוכת הפרסים "The Troubleshooters" של רשת ה-BBC ששודרה מ-1966 עד 1968. בסדרה גילם את דמותו של אלק סטיוארט, איש עסקים בחברת נפט. תפקידו הידוע והממושך ביותר היה כזיגפריד פארנון, בסדרה "כל היצורים גדולים כקטנים", עיבוד מסוגנן ופופולרי של ספרי ג'יימס הריוט.
סרפינו דובואה
דובואה והשחמט האיטלקי
בשנות ה-80' של המאה ה-19 איטליה אימצה את חוקי השחמט המקובלים באירופה אם כי רק בסוף המאה התקבלו חוקי השחמט הללו בכל רחבי איטליה.
139–130 לפנה"ס
שימו לב: ערך זה מכיל אירועים מן השנים 139 - 130 לפנה"ס, ג' תרכ"א - ג' תר"ל
ניקול רובנוביץ'
מדליית ארד באליפות אירופה
באליפות אירופה שנערכה בבתומי, גאורגיה ב-10 באפריל 2019 זכתה רובנוביץ' במדליית ארד בהנפה במשקל עד 71 ק"ג לאחר שהניפה 96 ק"ג. בדחיקה היא קבעה תוצאה של 103 ק"ג ובכך סיימה במקום תשיעי כללי בתוצאה של 199 ק"ג. רובנוביץ' הייתה לספורטאית הישראלית הראשונה שזכתה במדליה באליפות אירופה בהרמת משקולות.
2020
בתחרות גביע העולם שנערכה ברומא, איטליה ב-27 בינואר 2020 זכתה רובנוביץ' במדליית ארד בטורניר עד 71 ק"ג בהנפה (95 ק"ג), מקום חמישי בדחיקה (110 ק"ג) ומקום רביעי בקרב רב (205 ק"ג).
רפאל ענתבי
פיוט ושירה
פיוטיו התפרסמו מאוד בקרב יהודי עירו והפכו לחלק מרכזי ברפרטואר השירה החלבית. חלק משיריו נכנסו גם לסדר שירת הבקשות בליל שבת של יהודי חלב. פרסומו חרג מגבולות עירו ועם הזמן הפכו פיוטיו פופולריים מאוד באירועי שמחה כמו חתונות, בר מצווה וכדומה גם אצל יהודי מרוקו ועדן שבתימן. בין פיוטיו מפורסמים השירים "מעוזי אז כלה קץ", "עזרני אל חי", "אתה אל כביר", "יחיד רם לעולם", "אני לשמך אהלל", "היכלו היכלו" (פיוט לחנוכה), "יחיד נורא נפש כל חי" (פיוט לפסח), "רנו גילו" (פיוט לפורים), "למה הקץ נסתם נא", "רפא צירי" ועוד רבים.
ספר שיריו הראשון, "שירה חדשה", יצא לאור בחלב בשנת תרמ"ח (1888). בשנת 1905 נעתקו כל פיוטיו ושולבו בספר "שיר ושבחה" שפורסם בירושלים על ידי רבי רפאל חיים כהן. ב-1921 הדפיס כהן את השירים במהדורה מורחבת עם תוספות מעזבונו בספר נפרד.
טים רובינס
ביוגרפיה
בשנת 2014 שיחק במיני-סדרה הקומית "אוצרות בבל" לצד ויל פרל, טובי מגווייר, קריסטן ויג ועוד. למיני-סדרה נמנו 6 פרקים ששודרו ברשת IFC אשר נמצאת בבעלות AMC.
דיון אזרחי
משפט פרוצדורלי לעומת משפט מהותי
ענפי המשפט המהותי, כגון דיני חוזים, או דיני הנזיקין אינם נותנים תשובות לשאלות אלו, אלא מתווים לשופט בפניו מובא המקרה את הכללים המשפטיים לפיהם יש להכריע בדיון. כיצד להביא את העובדות בפני השופט, ומהו ההליך בו יכריע בהן, זהו עניינו של המשפט הדיוני, ובמידה רבה שייכים אליו גם דיני הראיות.
חשיבות המשפט הפרוצדורלי אינה פחותה מחשיבותו של המשפט המהותי. אדם הנתבע על הפרת חוזה, לדוגמה, אם לא יגיש כתב הגנה לבית המשפט במועד, עלול להפסיד במשפט ולהיות מחויב בפיצויים כבדים, גם אם יש בידו הוכחות טובות לכך שלא הפר את החוזה. טעות טכנית בכתב אישום או בניהול ההליך עלולה להביא לזיכויו בדין אף של הרוצח האכזר ביותר.
סדר דין מהיר
בית משפט השלום דן בסדר דין מהיר בתביעות בשווי של עד 75,000 ש"ח. גם תביעות ממוכנות או תביעות בסדר דין מקוצר העונות על תקרת סכום התביעה וניתנה בהן רשות להתגונן, וכן בתביעות שהועברו מבית משפט לתביעות קטנות נדונות בסדר דין מהיר. כללי סדר הדין המהיר אינם חלים על תובענות ייצוגיות ותביעות לפי חוק הפיצויים לנפגעי תאונות דרכים. בית המשפט רשאי להעביר תביעה למסלול של סדר דין מהיר בהסכמת כל הצדדים, כאשר הוא סבור כי התובענה מתאימה לדיון בסדר דין מהיר. בית המשפט רשאי בכל עת להורות על העברת הדיון לסדר דין רגיל אם מצא שאינה מתאימה לדיון בסדר דין מהיר.
סדר דין מקוצר
במקרים מסוימים ניתן להגיש תביעה בסדר דין מקוצר. המיוחד בהליך כזה הוא שלנתבע אין זכות אוטומטית להגיש כתב הגנה. אם הנתבע לא הגיש בקשת רשות להתגונן בתוך חודש, או אם בקשתו נדחתה, יפסוק בית המשפט לטובת התובע. המקרים בהם ניתן להגיש תביעה בסדר דין מקוצר הם: תביעות כספיות בסדר דין מקוצר חייבות להיות לסכום קצוב, אשר אינו דורש הערכה, ולכאורה אינו שנוי במחלוקת, כגון פיצויים מוסכמים. למרות ההלכה הקובעת כי יש להיעתר לבקשת רשות להתגונן במקרה של ספק, הנתבע בסדר דין מקוצר נמצא בעמדת נחיתות משמעותית מלכתחילה.
מסלול טיסה
"מסלול בשימוש"
בשדות תעופה המפוקחים על ידי מגדל פיקוח נקבע המסלול בשימוש על ידי מנהל מגדל הפיקוח, והוא אחיד לכל המטוסים המשתמשים בשדה בזמן נתון. עם זאת, בשדות תעופה גדולים יכול מגדל הפיקוח להפעיל בו זמנית מספר מסלולים בשימוש. באחריות מגדל הפיקוח לוודא כי לא מבוצעות המראות ונחיתות בו זמנית במסלולים צולבים וכן כי ההמראות והנחיתות מתוזמנות כך שלא יוצרו קונפליקטים בתעבורה האווירית באזור הבסיס.
עזרי ניווט והנחתה
בסמוך למסלולי טיסה נמצאים לעיתים גם מצייני זווית גלישה (VASI), מערכת פנסים מיוחדת המאפשרת לטייס להבין את מיקום המטוס ביחס לציר הגלישה המומלץ לנחיתה באמצעות תאורה בצבעים שונים (הפנסים מפיצים אור אדום ולבן בזוויות שונות; טייס שמטוסו נמצא בקו הגלישה המומלץ או מעליו יראה אור לבן, ואילו טייס בגישה נמוכה מדי יראה את האור האדום).
תאורת מסלול
מערכת תאורת המסלול הראשונה הוקמה ב-1930 בשדה התעופה בקליבלנד, אוהיו. מערכת תאורה משמשת לטיסות בעת החשכה או בתנאי ראות ירודים, והיא עשויה לכלול את המרכיבים הבאים:
ספר יובל
בהתחשב בכך שספר יובל הוא אסופה של מאמרים אקדמיים, הוא מעניין בראש ובראשונה את קוראי ספרות אקדמית בתחום זה: חוקרים וסטודנטים. לעיתים נכתב הספר כך שיפנה לקהל קוראים רחב יותר של מתעניינים בתחום. במרחב האקדמי, פרסום מאמר בתוך ספר יובל נחשב פחות מאשר פרסום בתוך כתב עת.
זיכרון אוניברסלי
מה הופך זיכרון לזיכרון אוניברסלי
על מנת שזיכרון ייחשב לזיכרון אוניברסלי, עליו להיות בעל תכונות של מספר טכנולוגיות זיכרון. ביניהן:
טכנולוגיות שונות ליצירת זיכרון אוניברסלי מעשי.
מספר של טכנולוגיות זיכרון נבדקו במטרה ליצור זיכרון אוניברסלי מעשי:
יובל נעימי
קריירה
בקיץ 2008 חזר נעימי בהפועל ירושלים, הפעם כשחקן מפתח, וסיים את העונה עם ממוצע של 10.3 נקודות למשחק. בעונה שלאחר מכן כבר מונה לקפטן הקבוצה, וקלע בממוצע 12.2 נקודות ו 4.3 אסיסטים בלמעלה מ-30 דקות למשחק. לקראת משחקי מוקדמות אליפות אירופה בכדורסל 2009 זומן נעימי לסגל נבחרת ישראל. ב-2011 הוענק לנעימי פרס השחקן השישי בליגת העל בכדורסל של מנהלת הליגה.
בפברואר 2020 חתם באליצור "איתו" אשקלון מהליגה הלאומית. ב-18 בספטמבר 2020 הודיע נעימי על פרישה מכדורסל, בגיל 35.
יעלה אביטל
קריירה
בשנת 2003 החלה אביטל בשיתוף פעולה עם שלישיית עתר בפרויקטים מוזיקליים המציגים שירי עם ומוזיקת פולקלור בעיבודים קאמריים אומנותיים. בין הפרויקטים: "כשאור דולק בחלונך","פנטזיה סקוטית" ו"הקברט היהודי". הפרויקט "כשאור דולק בחלונך", הכולל עיבודים קאמריים לשירי זמר ישראליים מאת עפר שלי, הוקלט לאלבום בשם זה וזכה להשמעות רבות ברדיו ובטלוויזיה.
התקופה הביזנטית בארץ ישראל
שומרונים
השומרונים התפשטו במהלך התקופה מחוץ לסביבות הר שומרון (תהליך שהחל כבר במאה ה-2) אולם רוב השומרונים הושמדו בתקופה הביזנטית עקב דיכוי מרידותיהם ומספרם ירד מ-1,000,000 נפש בראשית התקופה לכ-200,000 נפש בסופה. רובם היו מרוכזים בצפון השומרון.
כלכלה
לפי המשורר קוריפוס, שחי במאה ה-6 לספירה, יינות מארץ ישראל היו יינות לבנים, קלים ומתוקים. מכתבים מהמאה החמישית, השישית והשביעית עולה כי יין מארץ ישראל יוצא למקומות כמו גאליה וסביליה, וחוקרים כיום סבורים שהיין הארץ ישראלי אחד התוצרים החשובים ביותר של המזרח הביזנטי.
לינגואה פרנקה
היסטוריה ומחקר
בתקופות שונות ובמקומות שונים שפות רבות ששימשו כלינגואה פרנקה, למשל:
שטיח ריקוד
שטיחי ריקוד רכים
שטיחי ריקוד רכים הם שטיחים דקים ועשויים מפלסטיק. הם טובים בשביל שחקנים מתחילים, אך נוטים לזוז ולהתקמט תוך כדי ריקוד. הם לא כל כך עמידים, ומתבלים במהירות, אך הם מתאימים לשימוש קל. בחלק משטיחי הריקוד הרכים יש תוספי קצף נוקשה שמספקים יותר יציבות ועמידות. התוספים בדרך כלל מגיעים בשלוש או שש חתיכות שמתחברות יחד, וניתן להחליק אותן לתוך שטיח הריקוד. חלק מחברות שטיחי הקצף שמים קטעי פלסטיק מוגבהים מתחת ללחצני הכיוונים כדי להגביר את הרגישות לדריכה של השחקן, ולעזור לו להישאר ממוקד על השטיח. בנוסף, ניתן להצמיד את השטיח למשטח קשה, וכך להאריך את "חייו" ולמנוע ממנו להחליק.
דיולה מאורר
הקריירה האקדמית והמדעית
מאורר נפטר במאגלוד שבהונגריה. גופתו נשרפה, והאפר הובא לקבורה בבית הקברות המרכזי האז'ונגארד בקלוז', קרוב לקבר הוריו.
סידני סמית'
השלום וקרב ווטרלו
במרץ 1815 נמלט נפוליאון מאלבה וצעד לעבר פריז, שם הוכרז שוב כקיסר צרפת. סמית' ניסה לשוב לאנגליה, אך עד יוני הגיע רק לבריסל. בעת ששמע את תותחי המערכה רכב לפגוש את ארתור ולסלי, הדוכס הראשון מוולינגטון, בעת שזה ניצח בקרב ווטרלו. סמית' פעל לטיפול בחיילים הפצועים משני הצדדים. לאחר מכן התבקש לקבל את כניעת החיילים הצרפתים באראס ואמיין ולהבטיח כי כוחות בעלות הברית יוכלו להיכנס לפריז ללא קרב, כדי להמליך שם את המלך לואי ה-18. על מעשים אלו הוכתר בתואר אצולה בריטי, ושוב לא נקרא "האביר השוודי".
פול ורהובן
עבודתו
ורהובן ידוע כבמאי של "טעם-רע". בין השאר כונה כבר "מדען מטורף", "גאון מרושע", "סרסור פורנו", "שונא נשים", "הומופוב", "אשמאי זקן" ואף "נאצי". יש הרואים את סרטיו כמשקפים פנטזיות אובססיביות של מוח מעוות. סרטיו מרבים לעסוק באלימות ובמין בצורה בוטה ובפאתוס המעורב באיכות פופ סינתטית וסליזית. ב"נערות שעשועים" הוא מתרכז בתאוותנות אשמאית בכל איבר מוצנע של גיבורות הסיפור. ב"גברים בחלל" הוא יוצר סרט תעמולה קצבי לפאשיזם, ואילו ב"בלתי נראה" יצר סרט יקר וראוותני בעל אפקטים פורצי דרך על אדם בלתי נראה, המציץ לנשים ומנצל אותן.
מוניקה ריימונד
קריירה
באפריל 2008, היא הופיעה בדרמה המשפטית של רשת NBC "חוק וסדר: מדור מיוחד", בעונה 9, פרק 17 – "הרשות". בין 2009 ל-2011, היא כיכבה בדרמה משטרתית של פוקס בשם "שקר לי", שם היא שיחקה את דמותה של מריה "ריה" טורס. מ-2011 עד 2012 השתתפה ריימונד בעונה השלישית של הדרמה המשפטית "האישה הטובה", שם היא גילמה את דנה לודג'.
חיים אישיים
ב-11 ביוני 2011, ריימונד התחתנה עם הסופר ניל פטריק סטיוארט. הזוג נפרד בתחילת 2013 והתגרש בשנת 2014.
ג'ומאנה חדאד
קריירה
ב-2006, זכתה חדאד בפרס העיתונות הערבי.
אנטוניו וילאס בואס
אחרית דבר
שלא בדומה לרוב המקרים של חטיפות-לכאורה של חוצנים, בואס היה מסוגל לזכור כל פרט מהחוויה ללא צורך ברגרסיה היפנוטית.
בואס, שהיה בן 23 בלבד בעת אירוע החטיפה-לכאורה, סיים לימים לימודי משפטים, היה לעורך דין ובעל תואר דוקטור, נישא, והפך לאב לארבעה ילדים. בואס נפטר בשנת 1992, בגיל 58, והוא דבק בסיפור החטיפה שלו במשך כל חייו, וסירב לקבל תשלום עבור פרסום סיפורו.
אפי בן ישראל
אפרת "אפי" בן ישראל (נולדה ב-26 במאי 1955) היא שחקנית, זמרת, מדבבת ובמאית דיבוב ישראלית. מתרגמת ובמאית דיבוב באולפני "דאבי דאב". לאורך השנים השתתפה בהפקות רבות על הבמה ובטלוויזיה, ומזוהה יותר מכל עם תפקידה בתוכנית הילדים "פרפר נחמד".
ביוגרפיה
בסוף 1987 הוציאה לרדיו את השיר "חסד האהבה" (מילים: רחל שפירא, לחן: מיץ הלר) שיצא רק כסינגל ולא הגיע לכדי הקלטת אלבום. השיר להצלחה יחסית, ואף צולם לקליפ במסגרת התוכנית "להיט בראש". ביצעה את זמריר הבחירות של מפלגת הליכוד בבחירות 1988.
בשנת 1995 השתתפה במחזמר "צלילי המוסיקה" לצידם של חני נחמיאס, ששי קשת, דינה גולן בתפקיד מנהלת משק הבית של הקפטן ובתפקיד האחות מרגרטה. עוד ב-1995 חברה לחקי שומר-שלום מהוצאת "שירו נע" והוציאה בהפקתה של חקי שומר-שלום מספר תקליטורים (אז קלטות) של שירי תנועה לילדים, "שער לשנה"- שירים לפתיחת השנה החדשה, "שירולדת", המיועד לחגיגות ימי הולדת, עונות השנה – סתיו חורף ואביב קיץ. וגולת הכותרת – "אהבת ישראל" – שירים ליום העצמאות, יום ירושלים ועל ארץ ישראל.
בשנים האחרונות היא מופיעה בפני ילדים, בהצגות ילדים וכזמרת בערבי שירה בציבור.
מרדכי טמקין
ביוגרפיה
טמקין החל בכתיבת שירה שתארה את נוף הארץ, את אנשי העלייה השנייה, ואת תל אביב וירושלים, בדומה לבני דורו רחל המשוררת ויעקב פיכמן. כן היה בין הכותבים בירחון הספרותי "הדים" שיצא לאור בשנות ה-20. טמקין תיעד בשיריו גם את מאורעות התקופה ואת פרעות תרצ"ו-תרצ"ח. כן נודע בתרגומיו מיצירות מופת הכתובות בגרמנית, בהן "בית בודנברוק" לתומאס מאן, "פטר שלומיאל" לאדלברט פון שאמיסו ו"היינריך הירוק" לגוטפריד קלר.
מרדכי טמקין נפטר ב-9 ביולי 1960 ונטמן בבית הקברות כנרת.
איסור ערלה
טעמי האיסור
בתורת הגימטריא של רבי יעקב אבוחצירא, האיסור של ערלה שייכת לחלקו של הנחש הקדמוני.
אייל קנדי
מאפיינים
גובה כתפיו 150 סנטימטרים, משקלו יכול להגיע עד ל-450 קילוגרם, אורך קרניו מגיע עד למטר אחד. מצב שימור המין הוא ללא חשש.
טרנטולה קובלט בלו
תיאור
הקובאלט בלו היא טרנטולה בינונית שהיקף רגליה מגיע לכ-13 ס"מ. המאפיין החיצוני הבולט ביותר שלה הוא רגליה שצבען כחול בוהק. צבע גופה ובטנה הוא לרוב אפור בהיר ולעיתים כחול. בחלק מהפרטים ישנה דוגמת פסים כהים יותר על הבטן. מין זה מתאפיין בבגרות בדו-צורתיות זוויגית. הזכרים והנקבות נראים זהים עד לנשל האחרון של הזכרים, שבו יקבלו גוון אפור או ברונזה בהיר, וכן יופיעו הזיזים הבולטים המסייעים להם לעצור את הנקבה המבקשת לטרוף אותם בשעת ההזדווגות.
משטרת היישובים העבריים
ארגון וניהול
כל מגויסי משטרת היישובים העבריים היו כפופים לארגון ההגנה וגויסו דרכו. המשכורת, הנשק והמדים ניתנו לנוטרים על ידי השלטונות בריטים. בחודש מאי 1936 גויסו עשרות הנוטרים הראשונים ונשלחו להגנת היישובים בעמק הירדן ובעמק יזרעאל, כשהם מצוידים בנשק מיושן וחובשים כובע אופייני לימי השלטון העות'מאני שנקרא "קולפאק".
אמיל ארטין
ביוגרפיה
ארטין נולד בווינה לאמה מאריה, זמרת אופרה שהופיעה ברחבי אוסטריה וגרמניה. אביו, אמיל הדוקדוס מריה ארטין, יליד אוסטריה וממוצא אוסטרי וארמני. מסמכים מסוימים, ובכללם תעודת הלידה של ארטין מזכירים את אביו כזמר אופרה בעוד באחרים הוא מוזכר כסוחר אמנות.
מחקר מתמטי
לארטין תרומה חשובה מאוד לצורה שבה מנוסחת, מוצגת ומלומדת כיום תורת גלואה העוסקת בקשר שבין הרחבות של שדות לחבורות (ובפרט לחבורת גלואה) והדרך לאפיין באמצעותן פתירות של משוואות אלגבריות (כלומר, פולינומים).
בצלאל ז'ולטי
הרב יעקב בצלאל ז'ולטי (י"ד בתמוז תר"ף, 30 ביוני 1920 – ל' בחשוון תשמ"ג, 16 בנובמבר 1982) היה דיין בבית הדין הגדול לערעורים, והרב הראשי לירושלים האשכנזי בין השנים 1977–1982.
דרובין
דרובין נזכרת לראשונה במאה ה-15, ובהמשך הוענקו לה זכויות עיר. באמצע המאה ה-17 נהרסה העיירה כתוצאה מפלישת האימפריה השוודית. במאה ה-19 הוקמו בעיירה מספר מפעלים קטנים.
נבחרת גביע דייוויס של שוודיה
שוודיה משחקת בגביע דייוויס משנת 1925. נכון לשנת 2020 שיחקה מאז תחילת השתתפותה בגביע דייוויס 239 משחקים בינלאומיים, בהם ניצחה ב-157. אולף שמידט הוא השחקן בעל מספר ההשתתפויות הבינלאומיות הרב ביותר, 102 בסך הכול (בין השנים 1955–1964), מהם ניצח 66. השחקן בעל מספר הניצחונות הגבוה במשחקים הוא יאן-איריק לונדקוויסט, 47 ניצחונות במשחקי יחידים. השחקן הצעיר ביותר הוא ביורן בורג ששיחק בפעם הראשונה בגיל 15 שנים ועוד 334 ימים במשחק ששוחק בתאריך 5 במאי 1972.
לואי דה פינס
קורות חייו
דה פינס הופיע בחייו בלמעלה מ-150 סרטים, וכיכב ברבים מהם. הוא ביים סרט אחד בחייו, יחד עם היוצר ז'אן ז'ירו הבמאי של סדרת הסרטים "השוטר מסן טרופז". את הסרט "הקמצן" (L'Avare) ביימו השניים. הסרט יצא לאקרנים בשנת 1980, ונחל כישלון קופתי.
מקדחת שיניים
גרין ורדימן בלק (1831-1915) המציא מקדחת שיניים ידנית שעבדה בשליטת הרגל והשאיר שתי ידיים פנויות לרופא השיניים.
בשנת 1957 ג'ון ו. בורדן המציא מקדחה שעובדת באמצעות טורבינת אוויר דחוס בעלת מהירות גבוהה. עד שנת 1971 המקדחה נעשתה נפוצה וכיום היא בשימוש בקרב כל רופאי השיניים.
סוזן בנט
ביוגרפיה
במקביל לקריירה בדיבוב בנט ממשיכה בקריירת זמרת. ביחד עם בעלה הם הקימה להקת ג'אז.
הבחירות לכנסת השש עשרה
הבחירות לכנסת השש-עשרה התקיימו ב-28 בינואר 2003, כ"ה בשבט ה'תשס"ג, ותוצאות הבחירות קבעו את הרכב הסיעות בכנסת השש עשרה. בחירות אלו נערכו על רקע האינתיפאדה השנייה, ההדלפות על חקירותיו הפליליות של ראש הממשלה אריאל שרון ופרסומים אודות שחיתויות בליכוד. הבחירות התקיימו תשעה חודשים לפני מועדן, ביוזמת ראש הממשלה, בתוקף סמכות שהוענקה לו עם קבלת חוק הבחירה הישירה ב-1992. הבחירות הוקדמו ממועדן המקורי, שנועד להיות ב-28 באוקטובר 2003, ב' בחשוון ה'תשס"ד.
האינתיפאדה השנייה
בדומה לבחירות הקודמות לראשות הממשלה גם בחירות אלו הושפעו מהאינתיפאדה. למרות העובדה כי במרבית התקופה מאז הבחירות הקודמות חלה הידרדרות משמעותית במצב הביטחוני, הרי מאז מבצע חומת מגן במאי ומבצע דרך נחושה ביוני 2002 חל שיפור במצב הביטחוני. גם נאום בוש ב-24 ביוני 2002 נחשב להצלחה מדינית של הממשלה משום שהנאום כלל דרישות מיידיות בעיקר מהפלסטינים.
העובדה כי בנימין בן אליעזר היה שר הביטחון במרבית התקופה (עד לפירוק ממשלת האחדות) לא איפשרה לעבודה להציב אלטרנטיבה למדיניות הממשלה בשל הקושי להציג עמדה מנוגדת לזו שנתמכה עד כה על ידה. תרמה לכך הנטייה המיליטריסטית בחלקים נרחבים מהציבור שתמכה בצעדים קשים אף יותר מאלו שננקטו בפועל כלפי הפלסטינים. מצב זה גרם לכך שההבדלים המשמעותיים בהצעות לטיפול באינתיפאדה לא היו בין העבודה לבין הליכוד אלא דווקא בין הפלג היוני בעבודה (שתמך בעמדות מרצ בקירוב) לבין הפלג הניצי (שעמדתו הייתה קרובה מאוד לזו של הליכוד).
כמו כן, הקדמת הבחירות על ידי ראש הממשלה, ימים ספורים אחרי יציאת העבודה מהממשלה, תפסה את העבודה במצב בו טרם בחרה את ראש המפלגה. כשנבחר לבסוף עמרם מצנע, נותר לו מעט יותר מחודש להביא את עצמו לידיעת הציבור ולשכנע בדבר עמדותיו – הבולטת ביניהן הייתה הטענה שאין אינטרס ישראלי להמשיך לשהות בעזה ובערי הגדה המערבית.
ההיערכות לבחירות
חרות בראשות מיכאל קליינר וברוך מרזל הציבה את עצמה בקצה הימני הקיצוני (סיסמתה הייתה "חרות הכי נץ בימין") של המפה הפוליטית. המפלגה הציגה דעות ימניות קיצוניות, כולל ביטול של חלק גדול מזכויותיהם של ערביי ישראל, ביטול הסכמי אוסלו וכדומה.
לאחר הבחירות
מבחינה מדינית-צבאית, הניצחון של שרון בבחירות היה בין הגורמים להודנה (שביתת האש) בקיץ 2003, לקבלת מפת הדרכים ולוועידת טאבה ב-24 ביוני. מבחינה כלכלית התגלה מינויו של נתניהו לשר האוצר כהצלחה והמשק הישראלי הצליח להתאושש מהמיתון החריף החל מסוף 2003. שרון, על אף דבריו במערכת הבחירות ואף על פי שהיה זה מצעה של מפלגת העבודה, הביא לכדי אישור הממשלה את תוכנית ההתנתקות, שבוצעה בסופו של דבר בקיץ 2005. בממשלה זו חילופי השרים ברוב משרדי הממשלה היו תכופים ומרובים לאור תוכנית ההתנתקות. רוב הסיעות שנכנסו לכנסת כיהנו באותה ממשלה, בשלבים שונים ומסיבות שונות.
קרטיס לה מיי
מלחמת העולם השנייה
לה מיי שוכנע כי הפצצות מגבוה היו בלתי יעילות בגלל מזג האוויר המעונן של יפן, כיוון שמערך ההגנה האווירית הפך את ההפצצה ביום למסוכנת מידי, לה מיי שינה את סדרי ההתקפות להתקפות בגובה נמוך, בשעות לילה עם פצצות תבערה, טקטיקה שהייתה לה תמיכה ממפקדים אחרים כבר זמן מה. ערים יפניות היו בנויות מחומרים דליקים כגון עץ ונייר. מסע ההפצצות כלל 64 ערים יפניות כאשר הידועה וההרסנית מכולן הייתה הפצצת טוקיו ב-9 –– 10 במרץ 1945, וידועה גם כהפצצה ההרסנית ביותר במלחמה. להתקפה ראשונה זו הורה לה מיי להוריד את המקלעים האחוריים מ-325 מטוסי B-29 ולמלא כל מטוס בפצצות נפל"ם מצריות, פצצות מגנזיום, פצצות זרחן לבן, ולטוס מעל טוקיו בגובה של 5000–9000 רגל.
מספרים מדויקים אינם זמינים, אולם מוערך כי במהלך קמפיין הפצצת התבערה נגד ערי יפן מ-10 במרץ 1945 ועד כניעת יפן באוגוסט של אותה שנה, הרג כחצי מיליון אזרחים יפניים והותיר כחמישה מיליון חסרי בית. הערכות אמריקניות רשמיות של מסקר ההפצצות האסטרטגיות מעמיד את המספר על 220,000. כ-40% מהשטח הבנוי ב-66 ערים יפניות הושמד, כולל התעשייה שהייתה בהם.
גויאבה
גויאבה (מספרדית Guayaba; שם מדעי: Psidium) היא סוג של צמח ממשפחת ההדסיים, המונה כ-100 מינים של שיחים טרופיים וסובטרופיים ועצים קטנים, ובהם: גויאבת התפוח, גויאבת ההר, גויאבת התות, וגויאבת קוסטה ריקה. צמחי הגויאבה גדלים בעיקר באיים הקאריביים, באמריקה המרכזית ובצפון אמריקה הדרומית.
כמו כן הגויאבה מכילה כמות גדולה יחסית של פלבנואידים, ויטמין E, ויטמין K, סידן, מגנזיום, זרחן, לוטאין, קרטנים, סלניום, נחושת, אבץ, אשלגן, נחושת ומנגן - בצורה זמינה לגוף, וכן סיבים תזונתיים. פירות הגויאבה נגועים לעיתים בזחליהם של מספר סוגי עשיים.
גידול הגויאבה
את צמחי הגויאבה מגדלים בארצות טרופיות וסובטרופיות רבות למען מכירת ושיווק פירותיהם. מספר זנים מגודלים באופן מסחרי, בעוד אחרים גדלים רק באופן פראי בטבע.
I Know What You Did Last Summer
רקע וכתיבה
בסמוך לצאתו עלה השיר לרשת הזרמת המדיה ספוטיפיי.
יצחק מאיר מורגנשטרן
קורות חייו
בנו הגדול, ישראל, נישא בשנת תשע"ד לבתו של רבי פנחס משה טאוב, האדמו"ר מקוזמיר.
בהלכה
מסתמך רבות על תורת הסוד בפסיקתו, ולדעתו אין זה סותר את הכלל ש"תורה לא בשמים היא".
לקראת פסח ה'תשע"ט הביע תמיכה בהקרבת קרבן פסח, וביקש מתלמידיו להימנות על כבש לקורבן.
סיטרואן
השנים הראשונות
המפעל ירד בחשיבותו לאחר מלחמת העולם הראשונה וחלה ירידה בביקוש למוצריו. עם זאת הטכנולוגיה שלו התאימה לחזונו של אנדרה סיטרואן לייצור מכוניות בפס יצור. בניגוד ליצרני רכב אירופאים אחרים שיצרו בסדנאות רכב קטנות דגמים בודדים בעבודת יד מלאה, ובכך ייקרו את מחירי המכוניות, שאף סיטרואן לחקות את המודל של חברת פורד, לייצור המוני בהיקף של מאות מכוניות ליום. הוא קיווה כך להוזיל את עלות היצור ולהפוך את תוצרת המפעל לשווה לכל נפש.
שיטות מודרניות וראייה עסקית חדשנית
סיטרואן הנהיג במפעלו הטבות סוציאליות שלא היו מובנות מאליהן באותה תקופה: ימי מחלה בתשלום, ביטוח שיניים וגן ילדים לילדי העובדים.
דגמים חדשים, נפוצים ועממיים
חברת מישלן הצרפתית, כיום מיצרניות הצמיגים המובילות בעולם, רכשה את סיטרואן ב-1934. הדגם הראשון עליו היא ניסתה את הצמיגים הרדיאליים שלה היה הטראקסיון אוואנט. עד אז צמיגי המכוניות היו עשויים גומי מלא.
אנדרה סיטרואן, מייסד החברה, מת שנה לאחר מכן, ב-1935.
החברה לאחר מלחמת העולם השנייה
במהלך מלחמת העולם שקדו מהנדסי סיטרואן על דגם מכונית ייחודי, 2CV, הידוע יותר בשמו דה שבו (deux chevaux בצרפתית - שני סוסים). דגם זה הפך לאחד מסמליה של צרפת וזכה לפופולריות רבה בעולם. גם בישראל הוא נבחר לרכב הצמוד של קציני צה"ל.
דגם הסיטרואן טראקסיון אוואנט הוותיק הראה חולשה במכירות, ועל כן עבר ב-1954 שדרוג כולל. החל משנה זו ואילך יוצר בצבעים שונים, ולא רק בשחור. הוא קיבל מערכת מתלים הידרופניאומטית שהיא מסמלי ההיכר של סיטרואן עד היום. שמו של הדגם המשופר היה H15-6 על שום יחסי האוויר-שמן בבוכנות המתלה. השיפור במכירות היה שולי, וסיטרואן הורידה את הטראקסיון אוואנט מפס היצור ב-1957 לאחר שיוצרו 760,000 יחידות.
בשנת 1975 החלה סיטרואן לייצר את ה-Cx ,דגם המנהלים רב המכר שלה, היה זה הדגם האחרון שיוצר פרי תכנון סיטרואן העצמאית לאחר שרכשה את פיז'ו. הדגם יוצר עד שנת 1990 והוחלף על ידי ה- XM.
רכישת מזראטי
ב-1968 רכשה פיאט האיטלקית 15% מסיטרואן, מהלך שלא נשא חן בעיני אוהדיה הצרפתים ואף בעיני הממשלה עצמה. בשנה זו רכשה סיטרואן את יצרן מכוניות הספורט-יוקרה האיטלקי מזראטי. במשותף עם מזראטי יוצרה מכונית הספורט הייחודית SM, שהקדימה את זמנה בעשרות שנים והיא יכולה להיחשב לחדשנית ומשוכללת גם היום. למכונית היה מנוע VS בתצורת V עם שישה צילינדרים בנפח 2.7 ליטר. מהירות מרבית של 230 קמ"ש, 2 מאפרות, 5 הילוכים ידניים או אופציה אוטומטית, והזרקת דלק אלקטרונית (החל מ-1972). סיטרואן השתמשה ברכיבים ובחומרים הטובים, היקרים והאיכותיים ביותר, ואכן הרכב היה יקר מאוד, ומחירו עלה על זה של מכונית קדילאק מקבילה.
התאחדות עם פיג'ו
סיטרואן נכנסה לנישות חדשות בהן לא הייתה פעילה עד אז. ב-1984 הושק הטנדרון C-15, שהוחלף בהמשך על ידי הברלינגו.
דגמים נוכחיים
C4 ספייסטורר: לשעבר פיקאסו. מיניוואן 5 מושבים. בשונה מהרבה ממתחריו, אפילו המיניוואן מציע עיצוב עשיר מבחוץ ובעיקר בתא הנוסעים המרווח. בחזית ה-C4 ספייסטורר מותקן מנוע 1.6HDi המפיק 120 כ״ס, או טורבו-בנזין באותו נפח (THP) עם 165 כ״ס.
ג׳אמפי: ואן. זמין בכמויות מושבים שונות ועם שני מנועים: 2.0HDi המפיק 128 כ״ס, משודך לתיבה ידנית, או 2.0HDi המפיק 163 כ״ס ומשודך לתיבה אוטומטית. ממתחריו: פולקסווגן טרנספורטר, פורד טראנזיט.
מנחם חיים ברייר
קריירה
בשנת 1993 עקר מהעיר רעננה ועבר להתגורר בבני ברק בשכונת אור החיים.
פציפיזם
יוניות היא מונח לא פורמלי, המשמש לתיאור אנשים עם עקרונות פציפיסטיים או אנטי-מלחמתיים. המונח קשור לדימויה של היונה בתרבות כמסמלת שלום, דימוי שמקורו כפי הנראה בתפקידה של היונה בסיפור נוח והמבול. העמדה הנגדית היא מיליטריזם.
היסטוריה
מנגד, הספרות הפציפיסטית או תמיכה ציבורית באידיאלים אנטי-מלחמתיים נאסרו במדינות אחדות, כגון באיטליה תחת שלטון מוסוליני, בברית המועצות, ומאוחר יותר בגרמניה הנאצית תחת שלטונו של היטלר. במדינות אלה, הפציפיזם הוקע כפחדנות גרידא. עם פרוץ מלחמת העולם השנייה, הלכי הרוח הפציפיסטיים דוכאו ונדחקו לשוליים.
השוק האירופי האחיד
השוק האירופי האחיד (באנגלית: European Single Market) הוא שוק פנימי ומשותף, המורכב מ-27 המדינות החברות באיחוד האירופי, שווייץ (באמצעות אמנות דו-צדדיות), איסלנד, ליכטנשטיין ונורווגיה באמצעות ההסכם על האזור הכלכלי האירופי. השוק האירופי האחיד מבקש להבטיח תנועה חופשית של סחורות, הון, שירותים ואנשים, המכונים יחד "ארבע החירויות".
השוק נועד לתרום להגברת התחרות, להגברת ההתמחות, לחיסכון בקנה מידה גדול יותר, המאפשר לסחורות ולגורמי ייצור לעבור לאזור בו הם בעלי הערך הרב ביותר, ובכך לשפר את יעילות הקצאת המשאבים. כמו כן, הוא נועד להניע אינטגרציה כלכלית לפיה הכלכלות הנפרדות של המדינות החברות בשוק משתלבות בכלכלה אחת בכל רחבי האיחוד האירופי. מחצית מהסחר בסחורות באיחוד האירופי מכוסה על ידי חקיקה להרמוניזציה על ידי האיחוד האירופי. יצירת השוק הפנימי כשוק ללא מגבלות הוא תהליך מתמשך, ששילוב ענף השירותים עדיין לא הושלם. יש בו גם אלמנט בינלאומי הולך וגדל, כאשר השוק מיוצג כגוף אחד במשא ומתן על הסכמי סחר בינלאומיים.
טווה (עמים)
טווה או בטווה (נכתב בלועזית: Twa, Batwa) היא קבוצת שבטים החיה בעיקר באפריקה המשוונית, ומתפרנסת מיחסי גומלין כלכליים עם שבטי האזור. בעבר הטווה סיפקו את שליקטו וצדו ביער, וכיום התמחותם היא בעיקר ביצור חרס. שבטים אלו הם כנראה צאצאי התושבים המקוריים של אזורי היערות והביצות של אפריקה, בשילוב שבטים שהגיעו לאזור מרחבי אפריקה. קבוצה זו מסווגת כשבט פיגמטי עקב ממדי אנשיה, וכחלק מעמי הבנטו, מכיוון שכל חברי הקבוצה דוברים שפות שמקורן בשפות בנטו.
טווה של האגמים הגדולים (Great Lakes Twa)
עימותים פוליטיים: לרוב קבוצה זו, הסובלת מאפליה-הדרה חברתית ודעות קדומות, נמנעת מבחירת צד בעימותים פוליטיים בין קבוצות אתניות שונות במדינות בהן היא נמצאת. דוגמה מרכזית ניתן לראות במלחמת האזרחים בבורונדי, שהתרחשה בין השנים 1993-2005, בה אוכלוסיית הטווה לא בחרה צד על אף 30,000 ההרוגים מחבריה, שחיו בשטח רואנדה ונרצחו ללא סיבה ידועה. לקבוצה זו אין קשרים מרובים עם בני השבטים האחרים וייצוגם בפרלמנט מוגבל.
טווה באנגולה
הטווה באנגולה חיים בין שבטי המקום ודוברים את שפתיהם.
גנגנם סטייל
רקע
"גנגנם סטייל" הוא ביטוי קוריאני שמתאר סגנון חיים מפואר, כמו ברובע גנגנם האמיד בסיאול, המאופיין בסגנון חיים טרנדי ואופנתי. בריאיון ל-CNN, השווה סיי את רובע גנגנם לבוורלי הילס בקליפורניה.
ברנדט
ברנדט (בגרמנית: Brandt) הוא שם משפחה (נפוץ פחות כשם פרטי) גרמני במקור
גרמניה הצעירה
גרמניה הצעירה (בגרמנית: Junges Deutschland) הוא כינויו של זרם ספרותי שקם בגרמניה לאחר מהפכת יולי 1830, בהשראת המהפכה הצרפתית. הבונדסטאג הגרמני של אותם ימים אסר על פרסום כתביהם של נושאי דגל התנועה: קארל גוצקוב, היינריך לאובה, לודולף וינבארג ותיאודור מונדט. הגם שהתנועה לא פעלה בתוככי החברה היהודית, היא זוהתה על ידי חלק ממתנגדיה כיהודית. היינריך היינה, לודוויג ברנה וגאורג ביכנר נחשבים אף הם כאנשי התנועה.
איטליה הגדולה
שלב שני: החוף הרביעי
בנובמבר 1942 נכללה גם תוניסיה ב"קוורטה ספונדה" (ובה כמעט 100,000 תוניסאים ממוצא איטלקי), אך כמה חודשים אחר כך היא נכבשה על ידי בעלות הברית.
מיזם שמעולם לא התממש
במשא ומתן לאחר ניצחון מדינות הציר תכנן מוסוליני לדרוש עבור איטליה הגדולה גם את כל האי כרתים (שהיה בעיקר בשליטה גרמנית) והאיים היוונים שסביבו במטרה ליצור רצף טריטוריאלי בין השטחים בשליטת איטליה באיים הדודקאנסיים לאלו שבאיים היוניים.
גידול בעלי חיים
גידול בעלי חיים למחקר
באוניברסיטאות ומכוני מחקר רבים מגודלים בעלי למטרת ניסויים לצורך מחקר מדעי, בעיקר בשביל רפואה כשפריצות-דרך מדעיות ורפואיות רבות לא התאפשרו בלעדיהם. מרבית בעלי-החיים המשמשים במחקר מדעי הם עכברים וחולדות, אך גם בעלי-חיים מפותחים כמו פרימטים למשל: קוף רזוס ושימפנזה. בשנים האחרונות התגברה המודעות הציבורית לשימוש בחיות לצורכי מחקר, ומספר תנועות מתנגדות למחקרים ומציגים אותם כאכזריים מדי לחיות.
גידול בעלי חיים לשימור
חיות בר רבות מגודלות בידי האדם בגני חיות ועוד לצורך שימורם ואבטחתם ולעיתים גם הקמת גרעיני רבייה. הדבר נובע בעיקר עבור מינים בסכנת הכחדה (או בקרבה לסכנה), כאשר שימורם בשבי מאפשר אבטחה מוגברת עליהם והגברת מאמצי השימור שלהם. כאשר השימור מצליח מספיק להגדיל את האוכלוסייה ייתכן שהחיות יושבו לסביבתם הטבעית. עם זאת הדבר יכול לאתגר אצל חלק מהחיות, מאחר שחלקם לא מסתגלים לחיים בשבי ואף לא מתרבים בשבי כלל.
גם בעלי חיים פצועים או חולים אשר צריכים לקבל טיפול רפואי מגודלים בגני חיות או מכלאות, אך הם משוחררים לאחר שטיפולם נגמר.
N-1
אישים מרכזיים הקשורים במיזם הירח
תכנון המשגר הירחי N-1 החל בשנת 1959 במשרד התכנון המיוחד מספר 1 (OBK-1), תחת ניהולו של סרגיי קורוליוב. לאחר מות קורוליוב ב־1966, ומינויו של וסילי מישין למנהל המשרד, היה מישין למנהל מיזם N-1.
בעיות בתוכנית N-1
השלב הראשון של המשגר כלל 30 מנועים רקטיים (השווים בדחפם לחמשת המנועים בשלב הראשון של המשגר סאטורן 5). מתחילת המיזם והעבודה על המשגר, התגלו בעיות במערכת המשאבות והצנרת שהזרימה את הדלק אל המנועים הללו, ושני שיגורים נכשלו בעקבות בעיה זו.
אופ"ק
היסטוריה
החל באמצע שנות השמונים החל אופ"ק להיחלש בשל גילוי נפט בים הצפוני שהקטין את תלותו של העולם בנפט המופק על ידי החברות. היחלשות נוספת הייתה בעקבות מלחמת המפרץ שהפכה את מדינות המפרץ הפרסי לתלויות בארצות הברית. לאחר בחירתו לנשיאות ונצואלה פעל הוגו צ'אווס לחיזוק הקשרים בין המדינות החברות בארגון ולאכיפה מחדש של מכסות הייצור. כחלק מקמפיין זה נסע הוגו צ'אווס בשנת 2000 לבקר בכל המדינות החברות באופ"ק, בתוך כך היה לנשיא היחידי הנבחר דמוקרטית שביקר את סדאם חוסיין מאז מלחמת המפרץ. התחזקות הקשרים בארגון והאכיפה המחודשת של מכסות יצור הנפט היו בין הגורמים המשמעותיים לעליית המחירים הקבועה שנמשכה עד לשנת 2008 (לאחר שפל במחירים של שנות התשעים).
בדצמבר 2018 הכריזה קטר כי תפרוש מהארגון בסוף השנה לאחר 57 שנות חברות בארגון.
יחסי איי מרשל–טאיוואן
היסטוריה
במאי 2005, צ'ן שואי-ביאן, נשיא טאיוואן, הפך לראש המדינה הזרה הראשונה, שהגיע לביקור רשמי באיי מרשל.
קויסאנים
תקופת האבן העליונה
אוכלוסיות הסאן של האבות הקדמונים של הקויסאנים היו מפוזרות בכל רחבי דרום ומזרח אפריקה לאורך תקופת האבן המאוחרת לאחר כ-75,000 שנים לפני זמננו. התפשטות נוספת המתוארכת לכ-20,000 שנים לפני זמננו הוצעה בהתבסס על התפלגות ההפלוגרופ L0d. ריטו וחוקרים אחרים מציעים קשר בין התפשטות זו לבין התפשטות עיצורים מצוצים לשפות מזרח אפריקאיות.
סבהאטין אלי
ביוגרפיה
בשנת 1932, בעת שהתגורר בקוניה, נעצר סבהאטין אלי בטענה כי דקלם בעיצומו של מפגש רעים שיר לגלגני על אטאטורק. הוא נשפט לשנת מאסר וריצה את עונשו בבתי כלא בקוניה ובסינופ (Sinop), אך שוחרר ממאסרו כעבור חודשים אחדים הודות לחנינה שהוענקה לרגל חגיגות העשור לכינונה של הרפובליקה. לאחר שחרורו נסע סבהאטין אלי לאנקרה ופנה למשרד החינוך בבקשה שתושב לו משרתו. לכשדרש ממנו שר החינוך דאז, היקמט ביור (Hikmet Bayur), שיוכיח כי זנח את דעותיו הקודמות, ביקש סבהטין אלי להפגין את מסירותו לאטאטורק בשיר בשם "אהבתי", שפרסם ב-15 בינואר 1934 בכתב העת לספרות ואמנות "הקיום" (Varlık). באותה שנה שובץ לעבודה במחלקת הפרסומים של משרד החינוך, וכן לימד בחטיבת ביניים באנקרה. ב-16 במאי 1935 נשא לאישה את אליה הנים (Aliya Hanım), ב-1936 גויס לצבא, ובאוגוסט 1937 נולדה בתו פיליז אלי (Filiz Ali), לימים פסנתרנית, מוזיקולוגית ומורה לנגינה. סבהאטין אלי סיים את שירותו הצבאי באסקישהיר כקצין מילואים, ובשנת 1938 החל לעבוד בהוראת טורקית במכללה להכשרת מורים למוזיקה. בשנת 1940 גויס בשנית, ולאחר שחרורו החזיק במשרת מורה לגרמנית בקונסרבטוריון הממלכתי של אנקרה בשנים 1941–1945.
קויסאנים
תקופת האבן העליונה
עם הגעתם המשוערת של רועי הצאן והחקלאים רועי הצאן מבני הבנטו לדרום אפריקה שהחלה לפני כ-2,300 שנה, התפתחות לשונית נראית מאוחר יותר בעיצורים המצוצים ובמילים שאולות משפות קויסאן עתיקות לאבולוציה של החקלאים רועי הצאן והציידים-לקטים, קהילות שבסופו של דבר התפתחו לקהילות הלשוניות המודרניות הקיימות, המאוחדות, המצויות בדרום אפריקה, בוטסואנה ונמיביה (למשל בני הקוסה, הסוטו, ה, והזולו בדרום אפריקה).
שפות
הם מסווגים בשתי משפחות, ובמספר שפה אפשרית מבודדת.
מרכז מחקר אקדמי
ב-21 בספטמבר 2020 השיקה אוניברסיטת קייפטאון את מרכז קוי וסאן (Khoi and San) החדש שלה, עם תוכנית לתואר ראשון שמתוכננת לצאת לדרך בשנים הקרובות. המרכז יתמוך ויגבש עבודה משותפת זו על ועדות מחקר על שפות קויסאן (כולל Khoekhoegowab), שרידי אדם קדושים, אדמה ומגדר. צאצאים רבים של קויסאנים עדיין חיים באזור.
אורי גורן
אורי גורן (נולד ב-30 במרץ 1939) הוא שופט (בדימוס), נשיא בית המשפט המחוזי בתל אביב בשנים 1998–2009.
ביוגרפיה
ב-15 בינואר 2001 הוחלט כי גורן, נשיא בית המשפט המחוזי בתל אביב, הוא שידון בבקשת מרדכי קידר למשפט חוזר, במסגרת שירות מילואים שבו הוענקה לו דרגת אלוף. גורן פסק כי הוא דוחה את הבקשה לקיום משפט חוזר.
מרתה אגרט
ביוגרפיה
מרתה הייתה בקושי בת אחת-עשרה כשהופיעה בפעם הראשונה ב"פשטי ויגאדו (Pesti Vigadó). באותה השנה היא עשתה את הופעת הבכורה שלה גם בבית האופרה של בודפשט, כששרה את תפקיד אולימפיה בסיפורי הופמן של ז'אק אופנבך. בגיל חמש עשרה הופיעה בתפקיד הראשי בהצגה "חלון ראווה בפריז" בתיאטרון ההונגרי, ואחריה הופיעה באופרטה של פאל אברהם "בת ורביי האחרונה" (Az utolsó Verebélyi lány). בהשראת אגרט, המלחין הוסיף מספרי קטעי סופרן קולורטורה חדשים ליצירה. סדרת ההצלחות בבודפשט הסתיימה במחזה "רכבת הזהב" של בלה זרקוביץ.
אפיציקלואיד
משוואות
אם למעגל הקטן יש רדיוס r, ולמעגל הגדול יש רדיוס R, אזי ניתן לבטא את העקומה על ידי המשוואות הפרמטריות הבאות:
שטח ומאפיינים נוספים
במקרה זה, העקומה סגורה, פשוטה, ויש לה k פינות חדות.
צבי מאיר זילברברג
קורות חייו
צבי מאיר נולד במונסי שבניו יורק לרב משה שמעון חיים זילברברג, חסיד גור, ששימש בעבר ר"מ בישיבת בית מדרש עליון במונסי. נקרא על שם סבו (אבי אביו), ר' רפאל צבי מאיר זילברברג,